‘ಬಿಗ್ ಬಾಸ್’ ಮನೆಯಿಂದ ಹೊರ ಬಂತು ಹೊಸ ಫೋಟೋ: ನಾಳೆಯೇ ದೊಡ್ಮನೆ ಪ್ರವೇಶ

ನಿರೀಕ್ಷಿತ ಬಿಗ್ ರಿಯಾಲಿಟಿ ಶೋ ಬಿಗ್ ಬಾಸ್ ಮನೆಯಿಂದ ಫೋಟೋವೊಂದು ಹೊರ ಬಂದಿದೆ. ಒಂದು ಕೈ ಕಣ್ಣು ಮುಚ್ಚಿರುವ ಮತ್ತೊಂದು ಕೈ ಕತ್ತು ಹಿಡಿದಿರುವ ಈ ಫೋಟೋ ಏನನ್ನು ಸೂಚಿಸುತ್ತದೆ ಎಂದು ಹಲವರು ತಲೆ ಕೆಡಿಸಿಕೊಂಡು ಕೂತಿದ್ದಾರೆ. ಈ ಫೋಟೋವನ್ನು ಕನ್ನಡ ಕಲರ್ಸ್ ವಾಹಿನಿಯ ಬ್ಯುಸಿನೆಸ್ ಹೆಡ್ ಪರಮೇಶ್ ಗುಂಡ್ಕಲ್ ತಮ್ಮ ಸೋಷಿಯಲ್ ಮೀಡಿಯಾದಲ್ಲಿ ಫೋಸ್ಟ್ ಮಾಡಿದ್ದು, ಓವರ್ ದಿ ಟಾಪ್ ಎಂದು ಬರೆದು ಮತ್ತಷ್ಟು ಕುತೂಹಲ ಮೂಡಿಸಿದ್ದಾರೆ.

ಎಂದಿನಂತೆ ಬಿಗ್ ಬಾಸ್ ಮನೆಗೆ ಪ್ರವೇಶ ಮಾಡುವವರನ್ನು ಗ್ರ್ಯಾಂಡ್ ಎಂಟ್ರಿ ಕಾರ್ಯಕ್ರಮದ ಮೂಲಕ ಬರಮಾಡಿಕೊಳ್ಳುವುದು ಸಂಪ್ರದಾಯ. ಇದರ ಚಿತ್ರೀಕರಣ ನಾಳೆಯೇ ನಡೆಯಲಿದೆ. ಆಗಸ್ಟ್ 6 ರಿಂದ ಬಿಗ್ ಬಾಸ್ ಪ್ರಾರಂಭವಾಗಬೇಕಿದ್ದರಿಂದ ನಾಳೆ ಬೆಳಗ್ಗೆಯಿಂದ ಗ್ರ್ಯಾಂಡ್ ಎಂಟ್ರಿ ಶೂಟಿಂಗ್ ಶುರುವಾಗಲಿದೆ. ಈಗಾಗಲೇ ಸುದೀಪ್ ಅವರು ಶೂಟಿಂಗ್ ಸ್ಥಳದಲ್ಲಿ ಬೀಡು ಬಿಟ್ಟಿದ್ದಾರೆ. ಅವರಿಗಾಗಿಯೇ ಒಂದು ಸ್ಪೆಷಲ್ ಮನೆಯನ್ನೂ ಕಟ್ಟಿಕೊಟ್ಟಿದೆ ವಾಹಿನಿ. ಇದನ್ನೂ ಓದಿ: ಪತಿ ಪಾದದ ಬಳಿ ಕೂತು ಪೂಜಿಸಿದಕ್ಕೆ ಟ್ರೋಲ್ ಆದ ನಟಿ ಪ್ರಣಿತಾ

ಬಿಗ್ ಬಾಸ್ ಮನೆಯ ಅಂತಿಮ ಕೆಲಸಗಳು ಮುಗಿದಿದ್ದು, ನಾಳೆಯಿಂದ ಆ ಮನೆ ಲಾಕ್ ಆಗಲಿದೆ. ಈ ಬಾರಿ ಯಾರೆಲ್ಲ ಬಿಗ್ ಬಾಸ್ ಮನೆಯೊಳಗೆ ಇರಲಿದ್ದಾರೆ ಎನ್ನುವ ಕುತೂಹಲ ಶುರುವಾಗಿದೆ. ಈಗಾಗಲೇ ಕೆಲವು ಹೆಸರುಗಳು ಕೂಡ ಸೋಷಿಯಲ್ ಮೀಡಿಯಾದಲ್ಲಿ ಓಡಾಡುತ್ತಿದ್ದು, ಆ ಹೆಸರುಗಳಲ್ಲಿ ಯಾರೆಲ್ಲ ಮನೆಯೊಳಗೆ ಇರಲಿದ್ದಾರೆ ಎನ್ನುವುದು ಶುಕ್ರವಾರ ಗೊತ್ತಾಗಲಿದೆ.